Neem Die Eerste Stap | Afrikaans ODB
Lees: 2 Korintiërs 5:11–21 | Die Bybel In Een Jaar: Spreuke 13–15; 2 Korintiërs 5
God [het] deur Christus die wêreld met Homself versoen ... Die boodskap van versoening het Hy aan ons toevertrou. 2 Korintiërs 5:19
Gemeentelede het die evangelie met hom gedeel, maar Tham het hul uitnodiging om sy geloof in Jesus te plaas altyd beleefd verwerp. Tog het hy steeds gereeld kerk toe gegaan.
Ons bereidwilligheid om met ander te versoen toon God se hart aan hulle.
Op ’n dag het Tham ernstig siek geword. Sy dogter het moed geskep en vir hom ’n brief geskryf. Sy het vertel hoe Christus haar lewe verander het, en so het sy versoening met haar pa teweeggebring. Daardie aand het Tham sy geloof in Jesus geplaas en die gesin is versoen. ’n Paar dae later het Tham gesterf en die teenwoordigheid van Jesus binnegegaanÂ – in vrede met God en sy geliefdes.
Die apostel Paulus het geskryf dat ons moet probeer om mense te oortuig van die waarheid van God se liefde en vergifnis (2 Kor. 5:11). Hy het gesê “die liefde van Christus dring ons” om Sy werk van versoening uit te voer (vs. 14).
Ons bereidwilligheid om te vergewe mag ander help om te besef dat dit God se begeerte is om ons met Homself te versoen (vs. 19). Sal jy vandag op God se krag steun om Sy liefde aan hulle te bewys?
Is daar iemand met wie jy versoen moet raak? Watter praktiese stap kan jy vandag neem?